आरके पुरम में भाई को मारने आए थे हमलावर, बहनों पर फायर करके भागे
Delhi RK Puram Sisters Murder Case - दिल्ली के आरके पुरम में रविवार सुबह अज्ञात हमलावरों ने दो बहनों की गोली मारकर हत्या कर दी। घटना यहां की अंबेडकर बस्ती में हुई
दिल्ली के आरके पुरम में रविवार सुबह अज्ञात हमलावरों ने दो बहनों की गोली मारकर हत्या कर दी। घटना यहां की अंबेडकर बस्ती में हुई। मृतक महिलाओं की पहचान पिंकी (30) और ज्योति (29 ) के तौर पर हुई है।
सुबह करीब 4:40 बजे मर्डर की खबर मिलते ही पुलिस मौके पर पहुंची। पुलिस ने बताया कि हमलावर पैसों के लेनदेन को लेकर महिलाओं के भाई को मारने आए थे। लेकिन घर के बाहर ही दोनों बहनों को गोली मारकर फरार हो गए।
पुलिस ने तीन आरोपियों को गिरफ्तार किया
साउथ वेस्ट दिल्ली के DCP मनोज सी ने बताया कि गोली लगने पर दोनों बहनों को अस्पताल में भर्ती कराया गया, जहां उनकी मौत हो गई। पुलिस ने सूचना मिलते ही हमलावरों की तलाश शुरू कर दी और कुछ ही घंटों में अर्जुन, माइकल और देव नाम के तीन लोगों को गिरफ्तार कर लिया गया। उनसे पूछताछ की जा रही है।
केजरीवाल बोले- कानून-व्यवस्था हमारे पास होती तो दिल्ली सुरक्षित होती
घटना को लेकर दिल्ली के CM अरविंद केजरीवाल ने ट्वीट किया। उन्होंने लिखा- दिल्ली के लोग अपने आप को बहुत असुरक्षित महसूस करने लगे हैं। जिन लोगों को दिल्ली की कानून-व्यवस्था संभालनी है, वो कानून-व्यवस्था ठीक करने के बजाय पूरी दिल्ली सरकार पर कब्जा करने का षड्यंत्र कर रहे हैं।
उन्होंने कहा कि आज अगर दिल्ली की कानून-व्यवस्था LG के बदले आम आदमी पार्टी की सरकार के पास होती तो दिल्ली सबसे सुरक्षित होती। दोनों महिलाओं के परिवारों के साथ हमारी संवेदनाएं। भगवान उनकी आत्मा को शांति दें।
ये खबरें भी पढ़ें...
दिल्ली मर्डर- साहिल ने 15 दिन पहले चाकू खरीदा:नाबालिग की हत्या का उसे कोई पछतावा नहीं
दिल्ली में 16 साल की नाबालिग की हत्या करने वाले साहिल को अपने किए पर कोई पछतावा नहीं है। जब उसे मर्डर का CCTV फुटेज दिखाया गया तो उसने हत्या की बात भी कबूली है। उसने पुलिस को बताया कि हत्या से 15 दिन पहले उसने लोकल मार्केट चाकू खरीदा था। उस जगह का पता पुलिस को नहीं बताया है। पूरी खबर यहां पढ़ें...
दिल्ली डबल मर्डर... वेब सीरीज देखकर की प्लानिंग:वकील से भी सलाह ली; दो आरोपी गिरफ्तार, इनमें एक स्क्रिप्ट राइटर
दिल्ली के कृष्णा नगर में डबल मर्डर के आरोप में पुलिस ने दो चचेरे भाइयों को गिरफ्तार किया है। दोनो भाइयों ने वेब सीरीज देखकर हत्या का प्लान बनाया था। मर्डर से पहले उन्होंने दो वकीलों से इसके बारे में सुझाव भी लिया था।
पुलिस के मुताबिक, आरोपियों के नाम किशन और अंकित हैं। उन्होंने इस वारदात को 'मिशन मालामाल' नाम दिया। वे मर्डर के बाद घर में रखे पैसे लूटकर अमीर बनना चाहते थे। बाद में कॉल डिटेल रिकॉर्ड से आरोपियों की पहचान हुई और वे पकड़े गए। पूरी खबर यहां पढ़ें...